CELEX: 62010FN0025
Language: el
Date: 2010-04-28 00:00:00
Title: Υπόθεση F-25/10: Προσφυγή-αγωγή της 28ης Απριλίου 2010 — AG (*) κατά Ευρωπαϊκού Κοινοβουλίου

19.6.2010   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  C 161/58
               
            
         Προσφυγή-αγωγή της 28ης Απριλίου 2010 — AG (*1) κατά Ευρωπαϊκού Κοινοβουλίου
         (Υπόθεση F-25/10)
         (2010/C 161/95)
         Γλώσσα διαδικασίας:η γαλλική
         
            Διάδικοι
         
         
            Προσφεύγουσα-ενάγουσα: AG (*1) (εκπρόσωποι: S. Rodriguez και C. Bernard-Glanz, δικηγόροι)
         
            Καθού-εναγόμενο: Ευρωπαϊκό Κοινοβούλιο
         
            Αντικείμενο και περιγραφή της διαφοράς
         
         Ακύρωση της αποφάσεως περί απολύσεως της προσφεύγουσας/ενάγουσας κατά τη λήξη της περιόδου δοκιμαστικής υπηρεσίας, καθώς και αποκατάσταση της ζημίας την οποία υπέστη.
         
            Αιτήματα της προσφεύγουσας/ενάγουσας
         
         Η προσφεύγουσα-ενάγουσα ζητεί από το Δικαστήριο Δημόσιας Διοίκησης:
         
                     —
                  
                  
                     να ακυρώσει την απόφαση απολύσεως της 14ης Μαΐου 2009, η οποία ελήφθη μαζί με την απόφαση της 21ης Δεκεμβρίου 2009 περί απορρίψεως της διοικητικής ενστάσεως της προσφεύγουσας/ενάγουσας,
                  
               
                     —
                  
                  
                     να υποδείξει στην ΑΔΑ τα αποτελέσματα που συνεπάγεται η ακύρωση των προσβαλλομένων αποφάσεων και, ιδίως, τη δυνατότητα ολοκλήρωσης μιας δεύτερης περιόδου δοκιμασίας ή την παράταση της περιόδου δοκιμασίας, κατά τη λήξη της οποίας θα γίνει νέα αξιολόγηση των υπηρεσιών της προσφεύγουσας/ενάγουσας,
                  
               
                     —
                  
                  
                     να υποχρεώσει το καθού σε αποκατάσταση της ζημίας που υπέστη η προσφεύγουσα-ενάγουσα, τόσο από επαγγελματικής και οικονομικής απόψεως (με βάση τον μισθό και τα συναφή ωφελήματα που θα είχε λάβει από την 16η Μαΐου 2009 μέχρι την ημερομηνία επανένταξής της κατόπιν της ακυρώσεως των προσβαλλομένων αποφάσεων), όσο και από ηθικής απόψεως (με βάση το ενδεικτικό και προσωρινό ποσό των 50 000 ευρώ),
                  
               
                     —
                  
                  
                     να καταδικάσει το Ευρωπαϊκό Κοινοβούλιο στα δικαστικά έξοδα.
                  
               
            (*1)  Πληροφορίες που διεγράφησαν ή αντικαταστάθηκαν στο πλαίσιο της προστασίας των δεδομένων προσωπικού χαρακτήρα και/ή εμπιστευτικότητας.